cyanic-selkie/wikianc huggingface dataset:
ওলম
যৌনক্রিয়া
এদের যৌনক্রিয়া শুধুমাত্র বন্দীদশায় পর্যবেক্ষণ করা হয়েছে। যৌনক্রিয়ার আগে এরা অন্যান্য পুরুষ ওমদের তাড়িয়ে দেয় এবং নারী ওমদের আকর্ষণ করার জন্য এক ধরনের ফেরোমোন নিঃসরণ করে। যখন নারী ওম কাছে আসে তখন সে তার চারিদিকে ঘুরে এবং তার লেজ দিয়ে আলতোভাবে ছুয়ে তাকে উত্তেজিত করে। তারপর সে নাক-মুখ দিয়ে নারী ওমটির শরীর স্পর্শ করে এবং নারীটিও তার নাক-মুখ দিয়ে তার যৌনাঙ্গ স্পর্শ করে। তারপর পুরুষটি আঁকাবাঁকা ভঙ্গিতে সামনে যায় এবং নারীটি তাকে অনুসরণ করে। তারপর পুরুষটি তার বীর্য নিঃসরণ করে এবং তারা এগিয়ে যেতে থাকে যতক্ষণ না নারীটি বীর্যের সংস্পর্শে আসে। সংস্পর্শে এলে নারীটি থেমে যায় এবং বীর্য কোষ সাঁতার কেটে যোনিপথে নারীটির দেহে প্রবেশ করে ও তাকে গর্ভবতী করে। এই রতিক্রিয়া কয়েকবার পুনরাবৃত্তি করা হয় এবং তা কয়েক ঘণ্টা পর্যন্ত চলতে পারে।
আয়ু
ওমের আনুমানিক আয়ু ৫৮ বছর। একটি গবেষণায় উল্লেখ করা হয় যে এদের আয়ু সর্বোচ্চ ১০০ বছরের উপর হতে পারে এবং গড় আয়ু ৬৮.৫ বছর। এদের দেহের আয়তনের হিসেবে এরা অন্যান্য উভচরদের তুলনায় বেশিদিন বাঁচে।
শ্রেণীকরণের ইতিহাস
ভিন্ন ভিন্ন গুহায় বসবাসকারী ওম তাদের দেহের মাপ, রঙ এবং কিছু আণুবীক্ষণিক বৈশিষ্ট্যের দিক দিয়ে আলাদা। পূর্বে, বিজ্ঞানীরা এইসব বৈশিষ্ট্য বিবেচনা করে জীবটিকে পাঁচ প্রজাতিতে ভাগ করেছিলেন, কিন্তু এখনকার বিজ্ঞানীরা বলেন বাহ্যিক আকারের জন্য এরা আলাদা প্রজাতির হতে পারে না। বিভিন্ন অঞ্চলে বসবাসরত ওমের আলাদা আলাদা বৈশেষ্ট্য হচ্ছে এদের মাথার দৈর্ঘ্য। স্টিচনা (Stična), স্লোভেনিয়ায় বসবাসরত ওমের মাথা  ট্রিচ (Tržič), স্লোভেনিয়া এবং ইস্ত্রিয়ান পেনিন্সুলার ওমের মাথার তুলনায় ছোট।
কালো ওম
কালো ওম (Proteus anguinus parkelj) ছোট মাথা ও পূর্ণতর চোখবিশিষ্ট, ওমের একটি উপপ্রজাতি। ওমের একমাত্র স্বীকৃত উপপ্রজাতি হচ্ছে কালো ওম। এদের আবাস হচ্ছে ক্রনমলি, স্লোভেনিয়া, যা ১০০ বর্গ কিলোমিটারের চেয়ে ছোট একটি অঞ্চল। স্লোভেনিয়ান কার্স্ট রিসার্চ ইন্সটিটিউটের সদস্যরা ১৯৮৬ সালে এদের প্রথম আবিষ্কার করেন।
ওম গবেষণার ইতিহাস
পৃথিবীতে সর্বপ্রথম জীবিত ওম দেখতে পান গবেষক জিওভানি আন্তোনিয় স্কপোলি। জোসেফাস নিকোলোস লরেন্ট ছিলেন প্রথম বিজ্ঞানী যিনি ১৭৬৮ সালে প্রথম ওমের বর্ণনা দেন এবং এদের বৈজ্ঞানিক নাম দেন প্রোটিয়াস এঙ্গুইনাস। শতাব্দীর শেষ ভাগে ভিয়েনা যাদুঘরের (Naturhistorisches Museum of Vienna) কার্ল ফ্রানয এন্টন রিটার ভন শ্রাইবার্স এদের শারিরীক গঠনের পরীক্ষা শুরু করেন। তার কাছে ওমের নমুনাগুলি পাঠান যিগা যোয়া। শ্রাইবার্স তার পরীক্ষার ফলাফল পাঠান রয়াল সোসাইটি অফ লন্ডনে ১৮০১ সালে ও পরে প্যারিসে। শীঘ্রই ওম ব্যাপক স্বীকৃতি লাভ করে, যার ফলে মানুষ পরীক্ষার জন্য বিশ্বের বিভিন্ন বিজ্ঞানীদের কাছে হাজার হাজার ওম পাঠাতে থাকেন। ডাঃ এডওয়ার্ডস নামে একজন তার ১৮৩৯ সালে প্রকাশিত বইয়ে লিখেনঃ ...প্রোটিয়াস এঙ্গুইনাস হচ্ছে একটি জীবের প্রথম ধাপ যেখানে তাকে কার্নিওলার ভূগর্ভস্থ পানিতে বিচরেণের মাধ্যমে পূর্ণ পরিপক্ব হওয়া থেকে নিবারণ করা হয়।
১৮৮০ সালে মারি ভন শভেন সর্বপ্রথম বন্দিদশায় দীর্ঘমেয়াদি ওম গবেষণা শুরু করেন। তিনি দেখেন যে এই যখন এই প্রাণিদের সামনে কোন ভারি বস্তু ফেলা হয় তখন এরা ভয় পায়, এবং অল্প আলোতে কয়েক ঘণ্টা থাকলে এরা রঙ ধারণ করে, কিন্তু এদেরকে উনি ডাঙ্গায় বসবাসের যোগ্য করতে পারেননি।
১৯৮০’র দশকে স্লোভেনিয়ায় প্রয়োজনীয় অঙ্গসংস্থানের তদন্তের ভিত্তি স্থাপন করেন লিলি লিস্টেনিচ (Lili Istenič)। বিশ বছরেরও বেশি সময় পর লুবিয়ানা বিশ্ববিদ্যালয়ের ফাংকশনার মর্ফোলজিক্যাল স্টাডিজের গবেষণা দল হচ্ছে অন্যতম মুখ্য গবেষক দল যারা বোরিস বুলগের তত্ত্বাবধানে ওম গবেষণায় নিযুক্ত। ইউরোপে বেশ কিছু গুহা গবেষণাগার (cave laboratories) আছে যেখানে ওম গবেষণা করা হয়। এগুলো হচ্ছে আরিজ (ফ্রান্স), কেন্টস ক্যাভার্ন (যুক্তরাজ্য), হান-সুর-লেস (বেলজিয়াম) এবং আগতেলেক (হাঙ্গেরি)। এদেরকে হার্মান্সোল (জার্মানি) এবং ওলিয়েরো (ইতালি)’র গুহায়ও প্রবর্তন করা হয়, যেখানে তারা আজও বাস করছে।
"আশ্চর্য হওয়া তো দূরের কথা যে কিছু কিছু গুহার প্রাণী ব্যতিক্রমী হবে, যেমন ইউরোপের সরিসৃপের ক্ষেত্রে অন্ধ প্রোটিয়াস, আমি শুধু আশ্চর্যান্বিত যে আরো প্রাচীন প্রাণী সংরক্ষণ করা হয় নি, অন্ধকার গুহায় বসবাসকারী এই ক্ষুদ্র প্রাণীগুলি প্রদর্শনের বেলায় কম প্রতিযোগিতার কারণে।"
সংরক্ষণ
গুহায় বসবাসের জন্য মানিয়ে চলার ক্ষেত্রে পরিবেষগত পরিবর্তনের কারণে ওমের অস্তিত্ব মারাত্মক হুমকির মুখে আছে। কার্স্ট অঞ্চলের পানি দূষণের ক্ষেত্রে খুবই নাজুক।
সবচেয়ে বেশি ক্ষতিকর রাসায়নক পদার্থগুলি হচ্ছে কীটনাশক, সার ও পিসিবি। স্লোভেনিয়ার গুহাগুলি এখানে বসবাসকারী প্রাণীদের জন্য খুবই বিখ্যাত, এবং এসব প্রাণী অন্য কোন অঞ্চলে দেখা যায় না। অনেক সংরক্ষণকারী অবৈধ উপায়ে গুহা থেকে ওম চুরি করছে। EU Habitats Directive (92/43/EEC এর Appendices II এবং IV এ ওম অন্তর্ভুক্ত আছে।
Appendix II এর লক্ষ্য হচ্ছে প্রাণী ও গাছপালা সংরক্ষণের জন্য উপযুক্ত পরিবেশ সৃষ্টি করা, তাদের বাসস্থান রক্ষা করা এবং এদের রক্ষার জন্য নিরাপদ এলাকার ব্যাখ্যা করা। অল্প পরিমাণে ওম শিকার ও ব্যক্তিগতভাবে সংরক্ষণ করা আইন অনুযায়ী বৈধ, কিন্তু সেটা হতে হবে কর্তৃপক্ষের তত্ত্বাবধানে।
১৯২২ সালে স্লোভেনিয়ায় প্রথম ওমদের অস্তিত্বের নিরাপত্তা দেয়া হয়, কিন্তু সেটা ছিল ক্ষণস্থায়ী।
ক্রোয়েশিয়ায় ওম দের নিরাপত্তা দেয়া হয় উভচর প্রাণীদের নিরাপত্তা আইনের আওতায়। বসনিয়া হার্যেগোভিনা এবং মন্টিনেগ্রোতে এদের সংরক্ষণের ব্যাপারে পরিষ্কার কিছু জানা যায় না। IUCN এর রেড লিস্টে ওমকে এদের স্বল্পতা এবং সংখ্যা হ্রাসের কারণে অরক্ষিত প্রাণী হিসেবে বর্ণনা করা হয়েছে।
কৃষ্টিগত গুরুত্ব
ওম স্লোভেনিয়ার প্রাকৃতিক পরম্পরার একটি প্রতীক।
৩০০ বছর আগে আবিষ্কৃত স্লোভেনিয়ার গুহায় বসবাসকারী এই প্রাণীটি আজো বিজ্ঞানী এবং জনসাধারণের মাঝে প্রচুর উদ্যমতার সৃষ্টি করে। স্লোভেনিয়া ইকো টুরিজমের প্রচারের কাজে ওমের চিত্র ব্যবহার করে। পোস্তোনিয়া গুহায় পর্যটকদের টুরের ব্যবস্থা আছে, যেখানে গুহার বিভিন্ন পরিবেশে ওমের বসবাস পর্যটকদের সামনে তুলে ধরা হয়।
অমাবস্যা
জ্যোতির্বিদ্যা অনুসারে, অমাবস্যা হচ্ছে চন্দ্রকলার প্রথম ধাপ। এটি মূলত সেই সময় যখন চাঁদ ও সূর্য একই বরাবর থাকে। ফলে, পৃথিবী থেকে চাঁদকে তার কক্ষপথে দেখা যায় না। যদিও এই সময়টায় চাঁদকে খালি চোখে দেখা যায় না। তবুও এই দশাটিতে চাঁদ খুব চিকন ক্রিসেন্টরূপে বিরাজমান থাকে। কারণ, সূর্যগ্রহণ ছাড়া বাকী সময় চাঁদ সূর্যকে সরাসরি সম্পূর্ণরূপে অতিক্রম করে না। বিস্তারিত জানতে দেখুন চন্দ্রকলা।
ওলম
কৃষ্টিগত গুরুত্ব
স্লোভেনিয়ার তোলার মুদ্রায় ওমের ছবি ব্যবহার করা হয়। সে দেশের সবচেয়ে পুরাতন বৈজ্ঞানিক ম্যাগাজিনের নাম ‘প্রোটিয়াস’ যা প্রথম মুদ্রিত হয় ১৯৩৩ সালে।
অমাবস্যা
২০১৩ সালের ৮ই জুলাই, ফরাসি জ্যোতির্বিদ থিয়েরী লিগ্যাল সর্বপ্রথম অমাবস্যার ছবি তুলতে সক্ষম হয়েছিলেন। সেই সময় চাঁদের ক্রিসেন্টটি খালি চোখে দৃশ্যমান ছিল না।
চন্দ্রমাস বলতে এক অমাবস্যা থেকে আর এক অমাবস্যা পর্যন্ত সময়কালকে বুঝায়। চন্দ্রমাসের গড় সময়কাল ২৯ দিন, ১২ ঘণ্টা, ৪৪ মিনিট ৩ সেকেন্ড। যদিও যেকোনো চন্দ্রমাস ২৯.২৬ দিন থেকে ২৯.৮০ দিন সময়কালের মধ্যে যেকোনোটাই হতে পারে। এর পেছনে প্রধান কারণ হচ্ছে চাঁদের ওপর সূর্যের আকর্ষণ। চন্দ্র পঞ্জিকা অনুসারে, প্রত্যেক মাস একটি নির্দিষ্ট চন্দ্রমাসকে নির্দেশ করে এবং প্রতিটি চন্দ্রচক্র একটি অনন্য চান্দ্রমাস সংখ্যা দ্বারা চিহ্নিত হয়।
কেন্দ্রাকর্ষী প্রতিস্থাপন
জৈব রসায়ন-এ কেন্দ্রাকর্ষী প্রতিস্থাপন বিক্রিয়ায় নিউক্লিওফাইল অংশগ্রহণ করে এবং যৌগের আংশিক ধনাত্মক আদান সমন্বিত অঞ্চলে অ্যাটাক করে নতুন যৌগ উৎপাদনে সাহায্য করে। যেটি প্রতিস্থাপিত হয়, সেটি লিভিং গ্রুপের পরিচিতি পায়।
অমাবস্যা
অমাবস্যা নিরূপণ: আনুমানিক সূত্র অনুযায়ী
চন্দ্রমাস ২৯.৫৩ দিন দীর্ঘ হতে পারে। এই বর্ণিত সময়কালটি বিভিন্ন প্রাকৃতিক ঘটনার সাথে সম্পর্কযুক্ত। যেমন: জোয়ার-ভাটায় জলের উথান-পতনের পার্থক্য। অমাবস্যার ঠিক মূহুর্তটি একটি আনুমানিক সূত্র দ্বারা নির্ণয় করা যায়। এই আনুমানিক সূত্রটি চাঁদ ও সূর্যের সংযোগ অনুযায়ী ধারাবাহিক মাসসমূহ হচ্ছে:
কেন্দ্রাকর্ষী প্রতিস্থাপন
সাধারণ সমীকরণ: (যেখানে R\sLG হল সাবস্ট্রেট)
অমাবস্যা
অমাবস্যা নিরূপণ: আনুমানিক সূত্র অনুযায়ী
যেখানে N হচ্ছে একটি পূর্ণসংখ্যা, এখানে, 2000 সালের প্রথম অমাবস্যাকে 0 ধরা হয়। এটি প্রতি চন্দ্রমাসে ১ করে বৃদ্ধি পায়। ফলাফল d হচ্ছে দিন সংখ্যা।  2000-01-01 এর 00:00:00 থেকে  সময় স্কেল স্থলজ সময় নামে পরিচিত। যাকে ইংরেজিতে বলা হয় Terrestrial Time এবং সংক্ষেপে  (TT)। এটি এফিমেরিসে ব্যবহৃত হয়।
উপর্যুক্ত ফলাফল এর সাথে নিম্নোক্ত d এর মান যোগ করে একে সার্বজনীন সময় স্কেলে প্রকাশ করা হয়।
কেন্দ্রাকর্ষী প্রতিস্থাপন
যেমন– অ্যালকিল ব্রোমাইডের কেন্দ্রাকর্ষী প্রতিস্থাপন, যেখানে হাইড্রক্সিল আয়ন হল নিউক্লিওফাইল।
অমাবস্যা
অমাবস্যা নিরূপণ: আনুমানিক সূত্র অনুযায়ী
পর্যাবৃত্ত গতি এর সঠিক সময়টিকে বদলে দেয়। 1601 থেকে 2001 পর্যন্ত সকল অমাবস্যার চাঁদের সর্ব্বোচ ব্যবধান ছিল ০.৫৯২ দিন = ১৪ ঘণ্টা ১৩ মিনিট। সাধারণত এক অমাবস্যা থেকে আর এক অমাবস্যা পর্যন্ত সময়কাল ২৯.২৭২ দিন থেকে ২৯.৮৩৩   দিন পর্যন্ত হতে পারে।  অর্থাৎ গড় সময়কাল থেকে সর্বনিম্ন -০.২৫৯ দিন = ৬ ঘণ্টা ১২ মিনিট হ্রাস পায় অথবা সর্ব্বোচ +০.৩০২ দিন = ৭ঘণ্টা ১৫ মিনিট বৃদ্ধি পায়।  এই পরিসরটি তার আসল এবং আনুমানিক সময়কালের ব্যবধান থেকে কিছুটা ক্ষুদ্রতর। কারণ, এক চান্দ্রমাসে সকল পর্যাবৃত্ত আবর্তন তাদের সর্বোচ্চ বিপরিত মানে পৌছায় না।
কেন্দ্রাকর্ষী প্রতিস্থাপন
এসএন১
এসএন১ (SN1) বিক্রিয়ার ক্ষেত্রে প্রথমে ইন্টারমিডিয়েট হিসেবে কার্বোক্যাটায়ন তৈরী হয়। দ্বিতীয় ধাপে, নিউক্লিওফাইল এসে কার্বোক্যাটায়নে যুক্ত হয় এবং সিগমা বন্ধন তৈরী করে। যদি কার্বনটি কাইরাল প্রকৃতির হয়, তবে স্টিরিওরসায়ন-এর ভিত্তিতে রেসিমিক মিশ্রণ গড়ে ওঠে।
অমাবস্যা
অমাবস্যা নিরূপণ: আনুমানিক সূত্র অনুযায়ী
বিস্তারিত জানতে দেখুন পূর্ণিমা চক্র। সেখানে সহজ ও সুন্দরভাবে অমাবস্যার সঠিক সময় নিরূপণ প্রক্রিয়া বর্ণনা করা হয়েছে।
এই দীর্ঘ মেয়াদী ত্রুটির আনুমানিক হার হচ্ছে: TT তে 1 cy2 সেকেন্ড এবং UT তে 11 cy2 সেকেন্ড। এখানে cy বলতে ২০০০ সাল থেকে প্রতি শতাব্দীকে বোঝানো হয়েছে। বিস্তারিত এর জন্য দেখুন সূত্রের ব্যাখ্যা
কেন্দ্রাকর্ষী প্রতিস্থাপন
এসএন২
এসএন২ (SN2) বিক্রিয়ার ক্ষেত্রে বিক্রিয়াটি মাত্র একটি ধাপেই সম্পন্ন হয়। নিউক্লিওফাইল অ্যাটাকের সাথে সাথেই লিভিং গ্রুপের নির্গমন ঘটে। স্টিরিওরসায়ন-এর কথায় এখানে ওয়াল্ডেন ইনভার্সন বা আমব্রেলা (ছাতা) ইনভার্সন ঘটে।
অমাবস্যা
সূত্রের ব্যাখ্যা
চাঁদের গড় সংযোগ মুহূর্তটি একটি রাশি দ্বারা খুব সহজেই পরিমাণ করা যায়। এর জন্য চাঁদের গ্রহণকাল থেকে সূর্যের গ্রহণকাল বিয়োগ করতে হবে।  একে ডিলনি স্থিতিমাপক যন্ত্রে D দ্বারা চিহ্নিত করা হয়। জিয়ান মিউস (ইংরেজিতে Jean Meeus) তার জনপ্রিয় গ্রন্থ এ্যসট্রোনমি্কল ফর্মুলা ফর ক্যালকুলেটরসে (ইংরেজিতে: Astronomical Formulae for Calculators) এই সময়কাল পরিমাপের একটি সূত্র প্রদান করেন। এই গ্রন্থটি ১৯০০ সালের প্রনীত ব্রাউন এবং নিউকম্বের বছরব্যপী মহাজাগতিক বস্তুর আপাত অবস্থানের তালিকা থেকে লিখিত হয়েছে। এর প্রথম সংস্করণটির এ্যসট্রোনমি্কল অ্যালগরিদম এর ভিত্তি ছিল ELP2000-85। কিন্তু দ্বিতীয় সংস্করণের ভিত্তি ছিল ELP2000-82 যা অধিকতর গ্রহণযোগ্য করে চ্যপরন্ট দ্বারা ১৯৯৮ সালে প্রকাশিত হয়।  এইগুলো বর্তমানে বাতিল হয়ে গিয়েছে। কারণ, ২০০২ সালে অধিকতর উপযুক্ত স্থিতিমাপক যন্ত্র প্রকাশিত হয়। মিউসের সূত্র একটি ফ্রাকশনাল চলক ব্যবহার করে যা চাঁদের প্রধান চারটি দশা গণনাতেই ব্যবহারযোগ্য। এছাড়াও তিনি দ্বিতীয় একটি চলক ব্যবহার করেন যা পুরানো গণনা পদ্বতিতে ব্যবহারযোগ্য। পাঠকের সুবিধার্থে বলে রাখা দরকার উপর্যুক্ত সূত্রটি চ্যপরন্ট এর সর্বশেষ স্থিতিমাপক যন্ত্র অনুসারে লিখিত হয়েছে। যেখানে একটিমাত্র পূর্ণসংখ্যাকে চলক হিসেবে ধরা হয়েছে। এছাড়াও নিম্নোক্ত শর্তাবলী যোগ করা হয়েছে;
কেন্দ্রাকর্ষী প্রতিস্থাপন
এসএন২
স্টেরিক প্রভাব এসএন২ (SN2) বিক্রিয়ার ক্ষেত্রে বাধা সৃষ্টি করে। তাই স্টেরিক প্রভাব কম থাকলে এই পদ্ধতি প্রযুক্ত হয়। এছাড়া কার্বোক্যাটায়নের সুস্থিতি বেশি হলে এসএন১ (SN1) হবার সম্ভাবনা বাড়ে।
উদাহরণ
কিছু উদাহরণ:
বর্ডারলাইন পদ্ধতি
হিউজ ও ইনগোল্ডের পদ্ধতিতে ১-ফিনাইলইথাইল ক্লোরাইড ও সোডিয়াম মিথক্সাইড-এর বিক্রিয়ায় বিক্রিয়ার হার SN1 ও SN2 এর সমষ্টির সমান হয়।
অমাবস্যা
সূত্রের ব্যাখ্যা
দ্বিঘাত রাশি :
ফ্রেড এসপেনাক
ফ্রেড এসপেনাক একজন অবসরপ্রাপ্ত ইমেরিটাস মার্কিন জ্যোতিঃপদার্থবিজ্ঞানী। তিনি গাডার্ড মহাকাশ উড্ডয়ন কেন্দ্রে কাজ করেছেন। তিনি তার গ্রহণের ভবিষ্যতবাণী সংক্রান্ত কর্মের জন্য ভালো পরিচিত।
৭–৮ বছর বয়সে তিনি জ্যোতির্বিজ্ঞানের প্রতি আগ্রহী হোন এবং ৯–১০ বছর বয়সে তিনি নিজের প্রথম টেলিস্কোপ হাতে পান। এসপেনাক দ্বীপের ওয়াগনার কলেজ থেকে পদার্থবিজ্ঞানের উপর স্নাতক ডিগ্রি অর্জন করা সহ গ্রহমণ্ডলের উপর কাজ করেন। তিনি টলেডো বিশ্ববিদ্যালয় থেকে কিট পিক জাতীয় মানমন্দিরে লাল বামন এর মাঝে বিস্ফোরিত এবং জ্বলন্ত তারার উপর স্নাতকোত্তর ডিগ্রি অর্জন করেন।
তিনি গাডার্ড মহাকাশ উড্ডয়ন কেন্দ্রে নিযুক্ত হোন যেখানে তিনি সৌরজগতের গ্রহগুলোর বায়ুমণ্ডল পরিমাপ করতে ইনফ্রারেড স্পেকট্রোমিটার ব্যবহার করতেন। ১৯৭৮ সাল পর্যন্ত তিনি নাসার গ্রহণ সংক্রান্ত সংবাদ সরবরাহ করতেন। তিনি গ্রহণের ভবিষ্যতবাণী সংক্রান্ত বেশ কিছু প্রচলিত কর্মের লেখক, যেমন ফিফটি ইয়ার ক্যানন অব সোলার ইক্লিপ্সেস: ১৯৮৬–২০৩৫ এবং ফিফটি ইয়ার ক্যানন অব লুনার ইক্লিপ্সেস: ১৯৮৬–২০৩৫, দুটো কর্মই গ্রহণের উপর আদর্শ সূত্র। তিনি জীবনের যে প্রথম গ্রহণটি দেখেছিলেন সেটি ছিলো মার্চ ৭, ১৯৭০ তারিখের সূর্যগ্রহণ, যা গ্রহণের প্রতি উনার আগ্রহ সৃষ্টি করে, এবং এরপর থেকে তিনি কুড়িটির বেশি গ্রহণ দেখেছেন।
জিন মিউসের সাথে তিনি ২০০৬ সালে ফাইভ মিলিনিয়াম ক্যানন অব সোলার ইক্লিপ্সেস এবং ফাইভ মিলিনিয়াম ক্যানন অব লুনার ইক্লিপ্সেস প্রকাশ করেন যে দুটি কর্মের মধ্যে ২০০০ খ্রিস্টপূর্ব থেকে ৩০০০ খ্রিস্টাব্দ পর্যন্ত সব ধরনের সূর্যগ্রহণ (আংশিক, মোট, বৃত্তাকার, বা সংকর) ও চন্দ্রগ্রহণের (পেনম্ব্রাল, আংশিক বা মোট) তথ্য রয়েছে। পরবর্তীতে তিনি থাউজ্যান্ড ইয়ার ক্যানন অব লুনার ইক্লিপ্সেস ১৫০১ টু ২৫০০, থাউজ্যান্ড ইয়ার ক্যানন অব সোলার ইক্লিপ্সেস ১৫০১ টু ২৫০০, এবং  ২১স্ট সেঞ্চুরি ক্যানন অব সোলার ইক্লিপ্সেস নামক আরও সংক্ষিপ্ত তালিকা প্রকাশ করেন। এছাড়াও তিনি টোটালিটি: ইক্লিপ্সেস অব দ্যা সান বইটির সহ-লেখক (মার্ক লিটম্যান এবং কেন উইলকক্সফ এর সাথে)।
তিনি ডিসকভারি নভোখেয়াযানে করা একটি বায়ুমণ্ডলীয় পরীক্ষার সহ-তদন্তকারী ছিলেন।
তিনি "মিস্টার ইক্লিপস" নামেও পরিচিত। তিনি গ্রহণ ও মহাকাশ আলোকচিত্রের উপর জন বক্তৃতা দিয়ে থাকেন। এসপেনাকের তোলা জ্যোতির্বিদ্যা সংক্রান্ত ছবিগুলো ন্যাশনাল জিওগ্রাফিক, নিউজউইক, নেচার, নিউ সায়েন্টিস্ট এবং সিয়েল এট এস্পেস সাময়িকীগুলোতে প্রকাশিত হয়েছিলো।
ভারতে থাকাকালে ১৯৯৫ সালে প্যাট্রিসিয়া টোটেনের সাথে তাঁর দেখা হয়। ২০০৬ সালে তাদের বিয়ে হয়।
তিনি ২০০৯ সালে অবসরপ্রাপ্ত হোন। ১৪১২০ এসপেনাক গ্রহাণুটি তাঁর স্মরণে ২০০৩ সালে নাম দেওয়া হয়।
ইসলামের একটি শিক্ষামূলক বিশ্বকোষ
ইসলামের একটি শিক্ষামূলক বিশ্বকোষ হলো ইসলামী পণ্ডিত সৈয়দ ইকবাল জহির লেখা ২০১০ সালের একটি বিশ্বকোষ যা ভারতের বেঙ্গালুরু থেকে ইকরা প্রকাশনীর দ্বারা প্রকাশিত হয়েছে। লেখক সৈয়দ ইকবাল ১৯৭৬ সাল থেকে একটি মাসিক ইসলামিক ম্যাগাজিন ইয়ং মুসলিম ডাইজেস্ট-এর সম্পাদক। তিনি ইসলাম: দ্য রিলিজিওন ইউ ক্যাননট ইগনোর, ফেইক পার্পল: এ কালেকশন অফ ফ্যাব্রিকেটেড প্রফেটিক সেইয়িং এবং তাফসির ইশরাক আল-মা'আনির মতো বেশ কয়েকটি বইয়ের লেখক।
১৩০০ পৃষ্ঠা নিয়ে গঠিত এই দুই খণ্ডের বিশ্বকোষটি ইসলামের সমস্ত দিককে গ্রাফিকাল চিত্রসহ বিভাগে অন্তর্ভুক্ত করছে। এই বিশ্বকোষে উল্লেখযোগ্য নোট, চার ডজন পূর্ণ-স্কেল এবং অনন্য বহু-বর্ণের মানচিত্র রয়েছে। ইসলামের বিশ্বকোষ এই ধরনের প্রথম একজন মুসলিম পণ্ডিত নিজেই লিখেছিলেন। নবী মুহাম্মদ এবং প্রথম দিকের মুসলমানরা ছাড়াও বিশ্বকোষটি জামালউদ্দিন আল-আফগানি, মুহাম্মদ ইকবাল, সৈয়দ আবুল আলা মওদুদী, মাওলানা মুহাম্মদ ইলিয়াস এবং হাসান আল-বান্নার মতো আধুনিক ইসলামিক ইতিহাসের বিশিষ্ট ব্যক্তিদের জীবন অন্বেষণ করে।
এই তথ্য ভান্ডারটি ইন্টারনেটে উপলব্ধ এবং বিশ্ববিদ্যালয়, সারা বিশ্বের শিক্ষার্থীরা এটি অ্যাক্সেস করতে পারে। "ইসলামের একটি শিক্ষামূলক বিশ্বকোষ" অ্যাপস স্টোরেও উপলব্ধ। এই অ্যাপটি ২১ আগস্ট ২০১৩ সালে উট্রেড স্টুডিও তৈরি করেছিল।
১৫১৯
১৫১৯ গ্রেগরীয় বর্ষপঞ্জির একটি সাধারণ বছর।
জুমা মসজিদ, তাসখন্দ
জুমা মসজিদ, তাশখন্দ উজবেকিস্তানের একটি মসজিদ;এটি জামা বা জুমা মসজিদ নামেও পরিচিত । এটি ১৪৫১ সালে শেখ উবায়দুল্লো খোজা আখরার (১৪০৪-১৪৯০) দ্বারা নির্মিত হয়েছিল।
৪০নং ওয়ার্ড, ঢাকা দক্ষিণ সিটি কর্পোরেশন
৪০নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৭৬ নং ওয়ার্ড ছিল। ওয়ার্ড নং ৪০ ঢাকা মহানগরের গেন্ডারিয়া থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন আবুল কালাম আজাদ।
বিবরণ
ওয়ার্ড নং ৪০ ঢাকা মহানগরের দয়াগঞ্জ রোড, দয়াগঞ্জ হাটলেন, দয়াগঞ্জ জেলেপাড়া, নারিন্দা লেন, নারিন্দা রোড (হোল্ডিং নং -৫৪ হতে শেষ), শরৎগুপ্ত রোড, বসু বাজার লেন, মুনির হোসেন লেন, শাহ্ সাহেব লেন, মেথরপট্রি (উত্তর ও দক্ষিণ), গুরুদাস সরকার লেন, করাতিটোলা লেন, স্বামীবাগ লেন (হোল্ডিং নং- ১৯ হতে শেষ), স্বামীবাগ নতুন বস্তি, স্বামীবাগ লেন (হোল্ডিং নং- ১-১৮) এলাকা নিয়ে গঠিত।
ব্রেনি বেনসন
ব্রেনি বেনসন (জন্ম এপ্রিল ২২, ১৯৮৪) হলেন একজন মার্কিন পর্নোগ্রাফি অভিনেত্রী যিনি প্রধানত আলবেনিয়ান থেকে এসেছেন।
জীবনী
ব্রেনি বেনসন জন্মেছিলেন ২২ শে এপ্রিল, ১৯৮৪ সালে। জন্মস্থান তিরানা, আলবেনিয়া। উচ্চ বিদ্যালয়ের পরে তিনি পড়াশুনো করেছেন মনোবিজ্ঞান এবং মানব যৌনতা নিয়ে। তিনি প্রথম যৌনশিল্পে পা দেন তার বন্ধু তানিয়া জেমস এবং টনি পাউন্ডের সাথে অভিনয় করার জন্য। ছবির নাম ছিল "ককলেস ২৩"। welivetpgether.com থেকেই তার প্রথম উত্থান কারণ তিনি যখন প্রথম পর্নোগ্রাফি ছবিতে অভিনয় করা শুরু করেন তখন কেউই তাকে চিনত না। তারপরে তার দিদির সূত্রেই তার ঝলমল জগতে প্রবেশ।
২০১০ এর শুরুর দিকে তিনি 3D টিভির প্রোমশনের জন্য মনোনীত হয়েছিলেন এ.ভি.এন. অ্যাডাল্ট এন্টারটেইনার এক্সপোতে লাস ভেগাসে। এটা ছাড়াও তিনি 3D পর্নোগ্রাফি সিনেমাতে অংশগ্রহণ করেছেন।
সম্প্রতি তিনি একটা নতুন অবদান রেখেছেন যার নাম হল Bat FxXx: A Dark Night Parody। তিনি ২০১১ এর পেন্টহাউস পেট ছিলেন।
১৫২০
১৫২০ গ্রেগরীয় বর্ষপঞ্জির একটি অধিবর্ষ।
ইউসুফ আবদুল্লাহ হারুন
ইউসুফ আব্দুল্লাহ হারুন (জন্ম: ১৫ নভেম্বর ১৯৪৭) হলেন বাংলাদেশের একজন প্রখ্যাত রাজনীতিবিদ ও ২৫১ নং (কুমিল্লা-৩) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচন এবং ২০১৮ সালের ৩০ ডিসেম্বর একাদশ জাতীয় সংসদ নির্বাচনে সংসদ সদস্য হিসাবে নির্বাচিত হন।
প্রাথমিক জীবন
ইউসুফ আব্দুল্লাহ হারুন ১৯৪৭ সালের ১৫ নভেম্বর তৎকালীন পূর্ব পাকিস্তানের কুমিল্লা জেলার মুরাদানগর উপজেলার ধামগর ইউনিয়নের ভুবনগর গ্রামে একটি পরিবারে জন্মগ্রহণ করেন। তার পিতার নাম হারুন-অর-রশিদ কুমিল্লা-৩ আসনের সাবেক সাংসদ এবং মাতা নুরজাহান রশীদ।
আনাইমালাই পর্বতমালা
আনাইমালাই বা আন্নামালাই, পশ্চিমঘাটের দক্ষিণতম প্রান্তে অবস্থিত পর্বতসমষ্টি। কেরালা ও তামিলনাড়ুর প্রান্ত বরাবর অবস্থিত এই পর্বতমালার বিস্তার দক্ষিণ ভারতের কোয়েম্বাটুর, তিরুপুর, পালঘাট, ত্রিশূর, এর্নাকুলাম এবং ইদুক্কি জেলায়। পর্বতমালার নামটি এসেছে তামিল শব্দ আনৈ তথা মালয়ালম শব্দ আন থেকে, যার অর্থ হাতি আবার স্থানীয় মালা (মল) বা মালাই (মলৈ) শব্দের অর্থ পর্বত, এই কারণে এই পর্বতমালা 'এলিফ্যান্ট হিল' নামেও পরিচিত।
এই পর্বতমালার দক্ষিণ দিকে অবস্থিত আনাইমুড়ি শৃঙ্গ সর্বোচ্চ, যার উচ্চতা ৮,৮৪২ ফুট বা ২,৬৯৫ মিটির। এটি সমগ্র দক্ষিণ ভারতের সর্বোচ্চ শৃঙ্গ। পালঘাট গিরিবর্ত্ম আনাইমালাইকে নীলগিরি পর্বতমালা থেকে পৃথক করেছে। তামিলনাড়ুর দিকে অবস্থিত এর উত্তরের ঢালে মূলত বালপারাই এলাকায় বর্তমানে কফি এবং চা চাষ হয়ে থাকে। এছাড়াও এখানে সেগুন কাঠেরও চাষ হয়ে থাকে, যা স্থানীয় অর্থনীতিতে ব্যাপক প্রভাব ফেলেছে। এ ব্যতীত সমগ্র পার্বত্য অঞ্চল জঙ্গলময়, যা মূলত দুটি বাস্তুতন্ত্রে বিভক্ত। অধিকাংশ তামিলনাড়ু ও কেরালার পালঘাট ও ইদুক্কি জেলায় রয়েছে দক্ষিণ পশ্চিমঘাট আর্দ্র পর্ণমোচী অরণ্য এবং তামিলনাড়ুর কোয়েম্বাটুর ও কেরালার পালঘাট, এর্নাকুলাম জেলায় রয়েছে দক্ষিণ পশ্চিমঘাট পার্বত্য অতিবৃষ্টি অরণ্য।
আনাইমালাই উপপর্বতগুচ্ছ সহ সমগ্র পশ্চিমঘাট পর্বতমালাই বর্তমানে ইউনেস্কো বিশ্ব ঐতিহ্যবাহী স্থানসমূহের অন্তর্গত।
ভূগোল
আনাইমালাই পর্বতমালা ১০° ১৩' উত্তর গোলার্ধ থেকে ১০° ৩১' উত্তর গোলার্ধ এবং ৭৬° ৫২' পূর্ব দ্রাঘিমা থেকে ৭৭° ২৩' পূর্ব দ্রাঘিমা পর্যন্ত বিস্তৃত। পশ্চিমঘাট পর্বতমালার যে স্থানে পালঘাট গিরিবর্ত্ম সেটিকে ভগ্ন করেছে, তথা নীলগিরি পার্বত্য অঞ্চলের দক্ষিণ দিকে এই পর্বতমালা অবস্থিত। দক্ষিণ পশ্চিম দিকে এর সীমানা কেরালা রাজ্য এবং দক্ষিণ-পূর্ব দিকে এলাচ পাহাড়ি অঞ্চল পর্যন্ত। এর পশ্চিম দিকে রয়েছে বাঁশ গাছ সমৃদ্ধ ইড়মালয়র-পুয়ামকুট্টি উপত্যকা। এর পূর্ব দিকে রয়েছে কেরালার পাম্পাট্টম শোল জাতীয় উদ্যান পর্যন্ত বিস্তারিত পালনি পাহাড়ি অঞ্চল। সমগ্র বিস্তার মোটামুটি ভাবে কেরালা পালঘাট, ত্রিশূর, এর্নাকুলাম ও ইদুক্কি জেলা এবং তামিলনাড়ুর কোয়েম্বাটুর ও তিরুপুর জেলায় জুড়ে।
এই পর্বতমালার ভূতাত্ত্বিক গঠন রূপান্তরিত নিস শিলা সমৃদ্ধ, ফেল্ডস্পার ও কোয়ার্টজ জালিকাকারে বিন্যস্ত এবং‌ লাল বর্ণের পরফিরি ইতস্তত বিক্ষিপ্ত। এখানে অরণ্যের বারোটি বৃহত্তর প্রকার দেখা যায়। পার্বত্য জমির নিচু ঢালে বিভিন্ন খণ্ডে কফি এবং চা চাষ হয়,‌ আবার উঁচু ঢালে সেগুন গাছের চাষ হয়ে থাকে। মৌসুমী বায়ুর প্রভাবে বৃষ্টিপাতের পরিমাণ তুলনামূলকভাবে অধিক। গড় বার্ষিক বৃষ্টিপাত ২,০০০ থেকে ৫,০০০ মিলিমিটার এর মধ্যেই হেরফের করে।‌ হলোসিন যুগে এই অঞ্চলের ভূমিচ্যুতির গতিবিধির কারণে আনাইমালাই পর্বতে ধারাবাহিকভাবে ৩,৩০০ ফুট উঁচু পর্যন্ত খাঁড়া ঢাল দেখতে পাওয়া যায়।
প্রাণীজগৎ
আনাইমালাই পার্বত্য অঞ্চল বন্য প্রাণীর প্রতুলতার জন্য বিখ্যাত। পর্বত বরাবর অবস্থিত এরবিকুলাম জাতীয় উদ্যান, চিন্নার বন্যপ্রাণী অভয়ারণ্য, ইড়মালাইয়ার সংরক্ষিত অরণ্য, মাঙ্কুলাম বন বিভাগ, পরম্বিকুলাম বন্যপ্রাণী অভয়ারণ্য এবং আনাইমালাই ব্যাঘ্র অভয়ারণ্য ভারতীয় হাতির জন্য বিখ্যাত। ইড়মালাইয়ার বাঁধ সহ পুয়ামকুট্টি ও আনকুলাম হল বৃহত্তম বন্যপ্রাণী সংরক্ষিত এলাকা। যারা এই সমস্ত এলাকায় রয়েছে প্রচুর সংরক্ষিত উপজাতি গ্রাম। হাতি, গৌর, বুনো মোষ, বেঙ্গল টাইগার, চিতাবাঘ, শ্লথ ভালুক, বনরুই, কালোমাথা বেনেবউ, কুমির, ধূসরমাথা হরিয়াল, ভাম, রামকুকুর, সম্বর হরিণ, কৃষ্ণসার এবং ৩১ গোষ্ঠীর সংকটাপন্ন কাঞ্চনদাড়ি বানর-এর মতো বিভিন্ন প্রজাতির উপস্থিতি এখানে লক্ষ্য করা গিয়েছে। দেখা গেছে এমন পাখির মধ্যে রয়েছে কাও ধনেশ, সিপাহি বুলবুল, কালো ফিঙে, ভীমরাজ এবং কেশরাজ।
অতিসম্প্রতি বনাঞ্চলে নতুন প্রজাতির ব্যাঙ পাওয়া গিয়েছে, যা বেডোমিক্সেলাস বিজুই বা বিজুই ব্যাঙ নামে পরিচিত।
জলাশয়
চালাকুড়িপুড়া, আলিয়ায়র, আপম্বর, চিন্নার, কদম্বরাই, নীরার, মনমভল্লী, পাম্বার, ইড়মালয়ার প্রভৃতি একাধিক নদী এই অঞ্চল দিয়ে প্রবাহিত হয়েছে। এর মধ্যে অধিকাংশ নদীই কেরালার এর্নাকুলাম এবং ইদুক্কি জেলার ক্রান্তীয় চিরহরিৎ অরণ্য অঞ্চল থেকে সৃষ্ট, যার সিংহভাগ পশ্চিমদিকে আরব সাগরের দিকে প্রবাহিত। স্থানীয় ভাষায় চিরহরিৎ এই অরণ্য 'চোলা' নামে পরিচিত। অমরাবতী ও পাম্বার নদী ব্যতিক্রমী তামিলনাড়ুর দিকে প্রবাহিত হয়েছে যার মধ্যে অমরাবতী নদী কাবেরী নদীর অন্যতম উপনদী। এই অঞ্চলে আলিয়ায়র, অমরাবতী, কদম্বরাই, নীরর, শোলায়ার, মনমভল্লী, ইডমালয়ার, পরম্বিকুলাম প্রভৃতি বড় আকারের বাঁধ রয়েছে।
পর্যটন ও পরিবহন
আনাইমালাই পর্বতমালা পশ্চিমঘাট এর অন্যতম জনপ্রিয় ট্রেকিংয়ের জায়গা। প্রাকৃতিক প্রতিকূলতা এবং অতিবৃষ্টির কারণে নভেম্বর থেকে মে মাস অবধি ট্রেকিং করার জন্য আদর্শ। কেরালার রাজ্যসড়ক-১৭ আনাইমালাই পর্বত বরাবর উদুমালাইপেট্টাই থেকে মুন্নার অবধি ও রাজ্যসড়ক-২১ চালাকুড়ি থেকে মালাখপারা অবধি বিস্তৃত। নিকটস্থ শহরগুলি হল মুন্নার, পুয়ামকুট্টি, মাঙ্কুলাম এবং কোটমঙ্গলম। নিকটবর্তী আন্তর্জাতিক বিমানবন্দর দুটি হল কোচিন এবং কোয়েম্বাটুর। আলুভা ও পোল্লাচি দুটি উল্লেখযোগ্য রেলওয়ে স্টেশন।
সংবিধিবদ্ধ ধর্ষণ
সাধারণ আইনের বিচারব্যবস্থায়, সংবিধিবদ্ধ ধর্ষণ হল অ-জবরদস্তিমূলক যৌন কার্যকলাপ যেখানে ব্যক্তিদের মধ্যে একজন সম্মতির বয়সের নিচে। যদিও এটি সাধারণত সম্মতির কম বয়সী অপ্রাপ্তবয়স্কদের সাথে যৌন সংসর্গে জড়িত প্রাপ্তবয়স্কদের বোঝায়, এটি একটি সাধারণ শব্দ এবং খুব কম বিচারব্যবস্থা আইনের ভাষায় বিধিবদ্ধ ধর্ষণ শব্দটি ব্যবহার করে।
বিভিন্ন বিচারব্যবস্থা অপরাধের জন্য বিভিন্ন বিধিবদ্ধ পদ ব্যবহার করে, যেমন যৌন নিপীড়ন, একটি শিশুকে ধর্ষণ, একটি নাবালকের নৈতিক অধঃপতন, একটি নাবালকের সাথে বেআইনি যৌনতা, যৌন ব্যাটারি বা জাগতিক জ্ঞান। শিশু যৌন নির্যাতন বা শিশুর শ্লীলতাহানি শব্দটিও ব্যবহার করা যেতে পারে, তবে সংবিধিবদ্ধ ধর্ষণ বলতে সাধারণত বয়ঃসন্ধিকাল অতিক্রম করা নাবালকের সাথে একজন প্রাপ্তবয়স্কের যৌনতাকে বোঝায় এবং তাই শিশু যৌন নির্যাতন থেকে আলাদা করা যেতে পারে। বয়ঃসন্ধির পূর্ববর্তী সময়ের শিশুর সাথে যৌন সম্পর্ককে সাধারণত আরো গুরুতর অপরাধ হিসেবে বিবেচনা করা হয়।
বিধিবদ্ধ ধর্ষণে, প্রকাশ্য বলপ্রয়োগ বা হুমকি সাধারণত উপস্থিত থাকে না। সংবিধিবদ্ধ ধর্ষণ আইন জোরপূর্বক অনুমান করে, কারণ একজন নাবালক বা মানসিকভাবে অক্ষম প্রাপ্তবয়স্ক ব্যক্তি আইনত এই আইনে সম্মতি দিতে অক্ষম।
বিন্দেশ্বর পাঠক
বিন্দেশ্বর পাঠক (২রা এপ্রিল ১৯৪৩ - ১৫ই আগস্ট ২০২৩) ছিলেন একজন ভারতীয় সমাজবিজ্ঞানী এবং সামাজিক উদ্যোক্তা। তিনি সুলভ ইন্টারন্যাশনালের প্রতিষ্ঠাতা। এটি একটি ভারত ভিত্তিক সমাজসেবা সংস্থা যারা শিক্ষার মাধ্যমে মানবাধিকার, পরিবেশগত স্বাস্থ্যব্যবস্থা, শক্তির অপ্রচলিত উৎসের ব্যবহার, বর্জ্য ব্যবস্থাপনা এবং সামাজিক সংস্কারের প্রচারে কাজ করে। তিনি ভারতীয় রেলওয়ের স্বচ্ছ রেল মিশনের ব্র্যান্ড অ্যাম্বাসেডর। তাঁর কাজকে সামাজিক সংস্কারের ক্ষেত্রে অগ্রগামী বলে মনে করা হয়, বিশেষ করে স্বাস্থ্য বিজ্ঞান এবং স্বাস্থ্যবিধি ক্ষেত্রে। এই সংগঠনের সাথে কাজের জন্য তিনি বিভিন্ন জাতীয় ও আন্তর্জাতিক পুরস্কার লাভ করেছেন। তিনি ২০১৭ সালের জন্য লোক প্রশাসন, শিক্ষাক্ষেত্র এবং ব্যবস্থাপনায় শ্রেষ্ঠত্বের জন্য লাল বাহাদুর শাস্ত্রী জাতীয় পুরস্কারে ভূষিত হন। তিনি ১৯৯১ সালে ভারতের তৃতীয় সর্বোচ্চ বেসামরিক পুরস্কার পদ্মভূষণে ভূষিত হন।
শিক্ষা
বিন্দেশ্বর পাঠক ১৯৬৪ সালে বেনারস হিন্দু বিশ্ববিদ্যালয় থেকে সমাজবিজ্ঞানে স্নাতক হন। তিনি পাটনা বিশ্ববিদ্যালয় থেকে ১৯৮০ সালে স্নাতকোত্তর ডিগ্রি এবং ১৯৮৫ সালে পিএইচডি অর্জন করেন। একজন বিশিষ্ট লেখক এবং বক্তা, বিন্দেশ্বর পাঠক বেশ কয়েকটি বই লিখেছেন। এর মধ্যে সবচেয়ে সুপরিচিত হল দ্য রোড টু ফ্রিডম। তিনি সারা বিশ্বে স্বাস্থ্য বিজ্ঞান, স্বাস্থ্য এবং সামাজিক অগ্রগতির বিষয়ে সম্মেলনে নিয়মিত অংশগ্রহণকারী।
স্বাস্থ্য বিজ্ঞান এবং স্বাস্থ্যবিধি জন্য আন্দোলন
তিনি ১৯৬৮ সালে বিহার গান্ধী শতবর্ষ উদযাপন কমিটির ভাঙ্গি-মুক্তি (মেথরমুক্তি) সেলে যোগদানের সময় মেথরদের দুর্দশার কথা প্রথম বুঝতে পেরেছিলেন। সেই সময়ে, তিনি তাঁর পিএইচডি-র অংশ হিসাবে মেথর পরিবারের সঙ্গে বসবাস করে সারা ভারত ভ্রমণ করেছিলেন। গবেষণার সেই পর্বের অভিজ্ঞতার উপর ভিত্তি করে, তিনি পদক্ষেপ নেওয়ার সংকল্প করেছিলেন। শুধুমাত্র মেথরদের প্রতি সহানুভূতি থেকেই নয় বরং তিনি বিশ্বাস করেন যে ময়লা ফেলা একটি অমানবিক প্রথা যা শেষ পর্যন্ত আধুনিক ভারতীয় সমাজে ধ্বংসাত্মক প্রভাব ফেলবে। তিনি ভারতীয় জাতীয় কংগ্রেসে ভাগলপুরের সাংসদ ছিলেন।
তিনি ১৯৭০ সালে মানবিক নীতির সাথে প্রযুক্তিগত উদ্ভাবনের সমন্বয়ে সুলভ আন্তর্জাতিক সমাজসেবা সংস্থা প্রতিষ্ঠা করেন। সংস্থাটি শিক্ষার মাধ্যমে মানবাধিকার, পরিবেশগত স্বাস্থ্য ব্যবস্থাপনা, শক্তির অপ্রচলিত উৎসের ব্যবহার, বর্জ্য ব্যবস্থাপনা এবং সামাজিক সংস্কারের প্রচারে কাজ করে। সংস্থাটিতে ৫০,০০০ স্বেচ্ছাসেবক আছেন। সুলভ শৌচালয়কে তিনি গাঁজন প্ল্যান্টের সাথে সংযুক্ত করে বায়োগ্যাস তৈরির উদ্ভাবনীমূলক ব্যবহার করেছেন। এটি তিনি তিন দশকেরও বেশি আগে পরিকল্পনা করেছিলেন। এটি এখন সারা বিশ্বের উন্নয়নশীল দেশগুলিতে স্যানিটেশনের জন্য একটি শব্দ হয়ে উঠছে। তাঁরর প্রকল্পের একটি স্বতন্ত্র বৈশিষ্ট্য হল যে গন্ধমুক্ত জৈব-গ্যাস উৎপাদনের পাশাপাশি, এটি ফসফরাস এবং অন্যান্য উপাদান সমৃদ্ধ পরিষ্কার জলও নির্গত করে যা জৈব সারের গুরুত্বপূর্ণ উপাদান। তাঁর স্যানিটেশন আন্দোলন পরিচ্ছন্নতা নিশ্চিত করে এবং গ্রিনহাউস গ্যাস নির্গমন রোধ করে।
স্বীকৃতি
থাম্ব| বিন্দেশ্বর পাঠক [[ইন্ডিয়া লিডারশিপ কনক্লেভ|ইন্ডিয়া লিডারশিপ কনক্লেভের প্রতিষ্ঠাতা সত্য ব্রহ্মার কাছ থেকে ইন্ডিয়ান অ্যাফেয়ার্স সোশ্যাল রিফমার অফ দ্য ইয়ার ২০১৭ পুরস্কার গ্রহণ করছেন]] বিন্দেশ্বর পাঠক ভারত সরকার প্রদত্ত পদ্মভূষণ প্রাপক। ২০০৩ সালে, তাঁর নাম বৈশ্বিক ৫০০ রোল অফ অনারে যুক্ত করা হয়েছিল। বিন্দেশ্বর পাঠক এনার্জি গ্লোব পুরস্কার, এবং সেরা অনুশীলনের জন্য দুবাই আন্তর্জাতিক পুরস্কারও পেয়েছেন। ২০০৯ সালে তাঁকে স্টকহোম ওয়াটার পুরস্কার দেওয়া হয়। ২০১৩ সালের জুন মাসে, বিশ্ব পরিবেশ দিবসের আগে প্যারিসে ফরাসি সিনেট থেকে তিনি লিজেন্ড অফ প্ল্যানেট পুরস্কারও পেয়েছিলেন। পোর্ট লুইসে চতুর্থ বিশ্ব ভোজপুরি সম্মেলনে তাঁকে অন্তঃরাষ্ট্রীয় ভোজপুরি সম্মান প্রদান করা হয়।
২০১১ সালের জানুয়ারি মাসে, তাঁকে ইংল্যান্ডের কেমব্রিজ বিশ্ববিদ্যালয়ের একটি বিতর্ক সমিতি দ্য কেমব্রিজ ইউনিয়নে একটি বক্তৃতা দেওয়ার জন্য আমন্ত্রণ জানানো হয়েছিল। বক্তৃতাটি শিক্ষার্থীরা ভালভাবে গ্রহণ করেছিল। সেখানে ডাঃ পাঠক শিক্ষার্থীদের স্যানিটেশন ক্ষেত্রে স্বেচ্ছাসেবী কাজে যোগদানের আহ্বান জানান।
২০১৪ সালে, তিনি "সামাজিক উন্নয়নের ক্ষেত্রে শ্রেষ্ঠত্ব" এর জন্য সর্দার প্যাটেল আন্তর্জাতিক পুরস্কার দ্বারা সম্মানিত হন।
২০১৬ সালের এপ্রিলে, নিউ ইয়র্ক সিটির মেয়র বিল ডি ব্লাসিও ২০১৬ সালের ১৪ই এপ্রিলকে বিন্দেশ্বর পাঠক দিবস হিসেবে ঘোষণা করেন।
২০১৭ সালের ১২ই জুলাই, নতুন দিল্লিতে, প্রধানমন্ত্রী নরেন্দ্র মোদির জীবনের উপর তাঁর বই দ্য মেকিং অফ আ লিজেন্ড প্রকাশিত হয়েছিল।
২০২০ সালে, সামাজিক উদ্ভাবক হিসাবে তাঁর কাজের বিবরণ দিয়ে একটি অনুপ্রেরণামূলক বই 'নমস্তে, বিন্দেশ্বর পাঠক!' প্রকাশিত হয়েছিল।
৮ম বার্ষিক ইন্ডিয়া লিডারশিপ কনক্লেভে তাঁকে ২০১৭ সালের ভারতীয় বিষয়ক সমাজ সংস্কারক হিসাবে মনোনীত করা হয়েছিল। ২০১৮ সালের জুনে তিনি জাপানের টোকিওতে নিক্কেই ইনকর্পোরেশন দ্বারা সংস্কৃতি এবং সম্প্রদায়ের জন্য নিক্কেই এশিয়া পুরস্কারে সম্মানিত হন।
মৃত্যু
২০২৩ সালের ১৫ই আগস্ট, রাজধানী নতুন দিল্লিতে এক অনুষ্ঠানে পতাকা উত্তোলন করার সময়ে বিন্দেশ্বর পাঠক অসুস্থ বোধ করেন। তাঁকে দিল্লির এইমসে ভর্তি করা হয়। সেখানে তাঁর মৃত্যু হয়।
পাঞ্জাবি ভাষা
পাঞ্জাবি বা পঞ্জাবি (Shahmukhi: ; Gurmukhi: ਪੰਜਾਬੀ, ) ইন্দো-ইউরোপীয় ভাষা পরিবারের ইন্দো-আর্য শাখার একটি ভাষা। এটি ভারতের পাঞ্জাব অঙ্গরাজ্যের প্রায় ৩ কোটি মানুষের মাতৃভাষা। পশ্চিম পাঞ্জাবি বা ল্যহেন্দা পাকিস্তানের পাঞ্জাব প্রদেশের প্রায় ৮ কোটি মানুষের মাতৃভাষা। এছাড়াও আফগানিস্তান, যুক্তরাজ্য, মার্কিন যুক্তরাষ্ট্র ও কানাডায় পাঞ্জাবি ভাষার প্রচলন আছে। কানাডায় আড়াই লক্ষেরও বেশি লোক পাঞ্জাবি ভাষায় কথা বলেন; ফলে এটি কানাডার ৬ষ্ঠ বৃহত্তম ভাষা।
ব্যুৎপত্তি
পাঞ্জাবী (বা পাঞ্জাবি) শব্দটি ফার্সি শব্দ পাঞ্জ-আব থেকে উদ্ভূত হয়েছে যেটার মানে 'পাঁচ পানি', যা সিন্ধু নদের পূর্বভাগের পাঁচটি প্রধান শাখাকে নির্দেশ করে। দক্ষিণ এশিয়ার এই অঞ্চলের নামকরণ তুর্কো-পার্সিয়ান বিজয়ীদের দ্বারা প্রবর্তিত হয়৷ এ শব্দের সংস্কৃত সমগোত্রীয় শব্দ "পঞ্চনদ" যার অর্থ দাড়ায় পাঁচ নদীর ভূমি৷ পাঞ্জ এর সংস্কৃত সমগোত্রীয় শব্দ  (पञ्च), গ্রীক ভাষার pénte (πέντε) এবং বাল্টিক ভাষার Penki, যে সবের অর্থ হল 'পাঁচ'; আব সমগোত্রীয় শব্দ সংস্কৃত áp (अप्) যেটার অর্থ পানি৷
ঐতিহাসিক পাঞ্জাব, বর্তমানে ভারত ও পাকিস্তানের মধ্যে ভৌগোলিক ভাগে বিভক্ত, এবং পাঁচটি নদী দ্বারা সংজ্ঞায়িত করা হয়েছে। পাঁচটির একটি, বিয়াস নদী, অন্যটি সতলেজ।
স্বীকৃতি
পূর্ব পাঞ্জাবি ভাষা ভারতের ২২টি সরকারী ভাষার একটি। ভারতের পাঞ্জাব অঙ্গরাজ্যে প্রাত্যহিক যোগাযোগ, শিক্ষা, প্রশাসন, ব্যবসা, ও গণমাধ্যমে এই ভাষা ব্যবহৃত হয়।
পাঞ্জাবি ভাষা শিখ ধর্মাবলম্বীদের ধর্মীয় ভাষা।
ক্রিকেট বিশ্বকাপের দলসমূহ
thumb|২০০৭ ক্রিকেট বিশ্বকাপের সব দলের অধিনায়ক এটি ক্রিকেট বিশ্বকাপে বিভিন্ন আন্তর্জাতিক দলের পারফরমেন্সর একটি সারসংক্ষেপ।
অভিষেক দল
দ্রষ্টব্য: পূর্ব আফ্রিকা ১৯৭৫ ক্রিকেট বিশ্বকাপে অংশগ্রহণ করলেও এখন আর দলটির কোন অস্তিত্ব নেই।
এখানে প্রতিটি বিশ্বকাপে প্রতিযোগী দলের সংখ্যা দেওয়া হল।
সাতশিমুলিয়া উচ্চ বিদ্যালয়
সাতশিমুলিয়া দ্বিমুখী উচ্চ বিদ্যালয় বাংলাদেশের বগুড়া জেলার সদর উপজেলার লাহিড়ী পাড়া ইউনিয়নের একটি মাধ্যমিক বিদ্যালয়।
অবস্থান
বগুড়া জেলার লাহিড়ী পাড়া ইউনিয়নে বিদ্যালয়টি অবস্থিত।
ইতিহাস
এই বিদ্যালয়টি ১৯৫৭ সালে স্থাপিত হয়।
শিক্ষা কার্যক্রম
বিদ্যালয়ে বর্তমানে ৫০০ জন শিক্ষার্থী এবং ১২ জন শিক্ষক রয়েছেন।
দিশু জেলা
দিশু জেলা আফগানিস্তানের হেলমান্দ প্রদেশের দক্ষিণে অবস্থিত একটি জেলা। জেলাটি পাকিস্তান সীমান্তের পাশাপাশি অবস্থান করছে। ২০১২ সালের আদমশুমারী অনুযায়ী এখানকার জনসংখ্যা ছিল প্রায় ১৯,৯০ জন এর মত, যার মধ্যে ৮০% পশতু এবং ২০% বেলুচি সম্প্রদায়ের। দিশু গ্রামটি হচ্ছে জেলাটির কেন্দ্রীয় শহর। এছাড়াও জেলাটির বেশিরভাগ বসতিগুলি হেলমান্দ নদীর পাশে অবস্থান করছে। অন্যান্য গুরুত্বপূর্ণ শহরের মধ্য রয়েছে বাহরাঞ্চা শহর।
উখড়া, নদিয়া
উখড়া হল ভারতের পশ্চিমবঙ্গ রাজ্যের নদীয়া জেলার অন্তর্গত কল্যাণী মহকুমার অধীনস্থ হরিণঘাটা সমষ্টি উন্নয়ন ব্লকের একটি গ্রাম।
জনসংখ্যার উপাত্ত
ভারতের ২০১১ সালের আদমশুমারি অনুসারে উখড়ার জনসংখ্যা হল ১৩,৫৪৮ জন। এর মধ্যে ৬,৯৭৪ জন পুরুষ এবং ৬,৫৭৪ জন মহিলা। এর মধ্যে পুরুষ ৫১%, এবং নারী ৪৯%। এখানে সাক্ষরতার হার ৮৪% । পুরুষদের মধ্যে সাক্ষরতার হার ৮৯%, এবং নারীদের মধ্যে এই হার ৭৯%। সারা পশ্চিমবঙ্গের সাক্ষরতার হার ৫৯.৫%, তার চাইতে উখড়ার সাক্ষরতার হার বেশি। উখড়ার জনসংখ্যার ৯.৬৬% হল ৬ বছর বা তার কম বয়সী।
শিক্ষা প্রতিষ্ঠান
উখড়ায় দুটি সরকার পোষিত উচ্চমাধ্যমিক বিদ্যালয় আছে। এগুলি হল:
এই বিদ্যালয়গুলি পশ্চিমবঙ্গ উচ্চমাধ্যমিক শিক্ষা সংসদ দ্বারা পরিচালিত হয়। এছাড়াও, একটি সরকারি ইংরেজি মাধ্যম এলিমেন্টারি প্রাইমারি স্কুল (মাইকেল মধুসূদন ইংলিশ মিডিয়াম প্রাইমারি স্কুল) ও কিছু বেসরকারি এবং আধা-সরকারি প্রাথমিক বিদ্যালয় আছে।
যোগাযোগ
কাঁচরাপাড়া-হরিণঘাটা-জলেশ্বর রোড উখড়ার মধ্যে দিয়ে গেছে। এই সড়কটি পূর্ব দিকে গাইঘাটায় ১১২ নং জাতীয় সড়ক ও পশ্চিম দিকে বড় জাগুলিয়ায় ১২ নং জাতীয় সড়ক এবং কাঁচড়াপাড়ায় কল্যাণী এক্সপ্রেসওয়েকে সরাসরি যুক্ত করেছে। ১৯৭১ এর যুদ্ধের সময় এই সড়কটি ছিল ভারতীয় সেনাবাহিনীর সবথেকে নিরাপদ ও কমসময়ে ভারত-বাংলাদেশ সীমান্তবর্তী এলাকাগুলোতে পৌছানোর পথ। এই সড়কপথে ভারতীয় সেনা ও বি.এস.এফ পেট্রাপোল বর্ডারে যাতায়াত করে। এই সড়কটির মোট দৈর্ঘ্য প্রায় ৩০ কিলোমিটার। সড়কটি উখড়াতে তিনটি প্রধান রাস্তার সাথে সরাসরি যুক্ত, যথাক্রমে: অশোকনগর রোড, নিমতলা রোড এবং হাবড়া রোড। বর্তমানে কল্যাণীতে এইমস্ হাসপাতাল গড়ে ওঠার ফলে, এই সড়কটি সম্প্রসারণের কাজ চলছে। হাবড়া, অশোকনগর, কাঁচরাপাড়া এবং কল্যাণী হল উখড়ার নিকটতম রেলওয়ে স্টেশন। এছাড়াও, উখড়া বিভিন্ন প্রতিবেশী গ্রামের সাথে প্রচুর অটো, টোটো ও ভ্যান দ্বারা ভালোভাবে সংযুক্ত।
১৫২১
১৫২১ গ্রেগরীয় বর্ষপঞ্জির একটি সাধারণ বছর।
আত তাওহীদ মসজিদ
আল তাওহীদ মসজিদ (আরবি: مسجد التوحيد) ইয়েমেনের সানায় অবস্থিত একটি মসজিদ। এটি শহরের পূর্বাঞ্চল, রিভলিউশন হাসপাতালের এবং আলেমান মসজিদ এর দক্ষিণ-পূর্বে ই রিং রোড বরাবর অবস্থিত।
গ্রিক ফুটবল কাপ
গ্রীক ফুটবল কাপ (গ্রীক: Κύπελλο Ελλάδος Ποδοσφαίρου) গ্রীক ফুটবল কাপ বা কিপেলো এলাদাস নামে পরিচিত একটি গ্রীক ফুটবল প্রতিযোগিতা, যা হেলেনিক ফুটবল ফেডারেশনের মাধ্যেমে পরিচালিত হয়। সুপার লিগের চ্যাম্পিয়নশিপের পর গ্রীক কাপ  সবচেয়ে গুরুত্বপূর্ণ দ্বিতীয় ঘরোয়া পুরুষদের ফুটবল প্রতিযোগিতা।  হেলেনিক ফুটবল ফেডারেশন (ইপিও) প্রতিষ্ঠানটির আয়োজক কর্তৃপক্ষ। ১৯৩১ সালে প্রতিষ্ঠার পর থেকে এটি ৭৯ বার অনুষ্ঠিত হয়েছে, যার মধ্যে কাপ বিজয়ী হয়েছে ৭৮ বার। অলিম্পিয়াকোস সবচেয়ে সফল ক্লাব যারা ৪২ বার ফাইনালে উঠেছে এবং ২৮টি ট্রফি অর্জন করেছে।
ইতিহাস
ইপিও-র অধীনে গ্রিক কাপ শুরু হয় ১৯৩১ সালে। তার প্রথম বছরগুলিতে, এন্ট্রি ঐচ্ছিক ছিল। ফুটবল এসোসিয়েশনগুলি কোনও ড্র না করেই একে অপরের বিরুদ্ধে দলগুলিকে অংশ নিয়েছিল। পরে, অনেক বছর ধরে, একটি যথাযথ ড্র অনুষ্ঠিত হয়েছিল এবং দুই-পায়ের ম্যাচও যোগ করা হয়েছিল।
১৯৬২ সালের ফাইনালে অলিম্পিয়াকোস এবং পানাথিনাইকোসের অংশগ্রহণ উভয়ের জন্য ফাইনালিস্টের উপস্থিতি হিসাবে গণনা করা হয়, যেহেতু ওভারটাইমে অন্ধকারের কারণে ম্যাচটি বন্ধ হয়ে যায় (০-০)। দুই দলের খেলোয়াড়দের মধ্যে ঘটে যাওয়া ঘটনা, স্ট্যান্ডের ঘটনা, অত্যধিক বিলম্ব এবং সন্দেহের কারণে এই সমস্ত কিছু ম্যাচের পুনরাবৃত্তি করার জন্য ইচ্ছাকৃত ছিল এবং দল আরও বড় লাভ করার জন্য, জিজিএ কাউন্সিল ইপিওকে তিরস্কার করে শাস্তি দেওয়ার সিদ্ধান্ত নিয় এবং উভয় দলের জন্য জরিমানা হিসাবে ম্যাচের রিপ্লে নিষিদ্ধ করে।
১৯৬৪ সাল পর্যন্ত, চূড়ান্ত স্কোরটি ড্র হয় (অতিরিক্ত সময় নিয়ে), দুই দল একটি রিপ্লে ম্যাচ খেলেছিল, যখন পেনাল্টির অস্তিত্ব ছিল না। সেই বছর, পানাথিনাইকোস এবং অলিম্পিয়াকোসের (সেই সময়ে ১-১) মধ্যে সেমি-ফাইনালে উভয় দলের সমর্থকরা পিচে হট্টগোল করে এবং ফুটবল মাঠের ক্ষতি করে। ফলে কার্যত খেলাটি বন্ধ করে দেয়, এবং আর্থিক কারণে পুনরায় খেলার জন্য একটি ড্রয়ে শেষ করার জন্য সিদ্ধান্ত গ্রহণ করা হয়েছিল।উভয় দলই প্রতিযোগিতা থেকে বহিষ্কৃত হয়েছিল এবং ফলে ১৯৬৪ সালে এইকে শিরোপা জিতেছিল কিন্তু চূড়ান্ত ম্যাচটি অনুষ্ঠিত হয়নি। এইকে ১৯৬৬ সালেও একই ভাবে জিতেছিল যখন অলিম্পিয়াকোস ফাইনালে উপস্থিত ছিল না।
৪১নং ওয়ার্ড, ঢাকা দক্ষিণ সিটি কর্পোরেশন
৪১নং ওয়ার্ড হল ঢাকা দক্ষিণ সিটি কর্পোরেশনের একটি প্রশাসনিক ওয়ার্ড, যা অঞ্চল-৫ এর অন্তর্গত। এটি প্রাক্তন ঢাকা সিটি কর্পোরেশনর ৭৭ নং ওয়ার্ড ছিল। ওয়ার্ড নং ৪১ ঢাকা মহানগরের ওয়ারী থানায় অবস্থিত। এবং ওয়ার্ডটি বাংলাদেশ জাতীয় সংসদের ঢাকা-৬ আসনের অন্তর্গত। এ ওয়ার্ডের বর্তমান কাউন্সিলর হলেন সারোয়ার হাসান।
বিবরণ
ওয়ার্ড নং ৪১ ঢাকা মহানগরের লালমোহন শাহ্ স্ট্রীট, ভজহরি সাহা স্ট্রীট, দক্ষিণ মসুন্দি, ওয়ারী ষ্ট্রীট, জয়কালী মন্দির রোড, (হোল্ডিং নং- ১-১৮) নবাব ষ্ট্রীট, মদন মোহন বসাক রোড, টিপু সুলতান রোড (হোল্ডিং নং- ১৫/৩-৩৭), (র‌্যান্ধিন ষ্ট্রীট, পদ্ম নিধি লেন, হরী ষ্ট্রীট ল্যান্ড অকসেন লেন, নারিন্দা রোড (হোল্ডিং নং- ১-৫৩), জোরপুল লেন ফোল্ডার ষ্ট্রীট (হোল্ডিং নং- ১-৪), চন্ডী চরণ বোস ষ্ট্রীট, হাটখোলা রোড এ্যান্ড বলধা হাউস (হোল্ডিং নং- ১), লারমিনি ষ্ট্রীট রাঁধা-শ্যাম সাহা ষ্ট্রীট এলাকা নিয়ে গঠিত।
১৫২২
১৫২২ গ্রেগরীয় বর্ষপঞ্জির একটি সাধারণ বছর।
বেদের মেয়ে জোস্‌না
বেদের মেয়ে জোস্‌না হলো তোজাম্মেল হক বকুল পরিচালিত ১৯৮৯ সালের বাংলাদেশী চলচ্চিত্র। এতে নাম ভূমিকায় অভিনয় করেন অঞ্জু ঘোষ এবং তার বিপরীতে কেন্দ্রীয় চরিত্রে অভিনয় করেন ইলিয়াস কাঞ্চন। এটি বাংলাদেশের চলচ্চিত্র ইতিহাসের সর্বোচ্চ ব্যবসাসফল ছায়াছবি। চলচ্চিত্রটির সফলতার ধারাবাহিকতায় ভারতের পশ্চিমবঙ্গেও পুননির্মাণ করে মুক্তি দেওয়া হয়। মূল ভূমিকায় অভিনয় করেন অঞ্জু ঘোষ এবং চিরঞ্জীত।
কাহিনী সংক্ষেপ
বঙ্গরাজের এক পরগনার কাজী সাহেবের (প্রবীর মিত্র) একমাত্র দশ বছরের মেয়ে জোস্‌নাকে সাপে কাটে। তাকে বাঁচানোর সকল চেষ্টা ব্যর্থ হলে কলার ভেলায় একটি চিঠি দিয়ে ভাসিয়ে দেয়া হয় নদীতে। ভাসতে ভাসতে সেই ভেলা নদীর তীরের একটি বেদে বহরের কাছে এসে থামে। বেদে বহরের নিঃসন্তান বেদে সর্দার (সাইফুদ্দিন) তাকে ভালো করে তোলে এবং জোস্‌না নামেই নিজের নাতনির মতো একজন পেশাদার বেদেনি হিসেবে গড়ে তোলে। জোস্‌না (অঞ্জু ঘোষ) একদিন রাজবাড়ি থেকে সাপখেলা দেখিয়ে ফেরার পথে বঙ্গরাজের উজিরপুত্র “মোবারক” (নাসির খান) জোস্‌নার সম্মানহানি করতে চায়, আর এমন সময় রাজকুমার “আনোয়ার” (ইলিয়াস কাঞ্চন) এসে তাকে উদ্ধার করে। এক পর্যায়ে তাদের মধ্য গভীর প্রেম হয়ে যায়। বঙ্গরাজ- তার পুত্র যুবরাজ আনোয়ার সকল বিষয়ে এখন পারদর্শী তাই তিনি ঠিক করে উজিরকন্যা “তারা বানু”কে (ফারজানা ববি) পুত্রবধু করে আনোয়ারের উপর রাজ্যের সমস্ত দায়িত্ব অর্পণ করবেন। ঠিক এমন সময় আনোয়ারকে একটি সাপে কাটে, আর তাকে এমন সাপেই কেটেছে যার বিষ নামাতে কোন ওঝাই রাজি হলো না, যখন প্রায় সকল প্রচেষ্টা ব্যর্থ তখনই সেনাপতি পুত্র “রাজ্জাক” (মিঠুন) জোস্‌নাকে সাথে নিয়ে আসে। জোস্‌না তার নিজের জীবন বাজি রেখে আনোয়ারকে সুস্থ করে তোলে, এর আগে বঙ্গরাজ প্রতিশ্রুতি দেয়- জোস্‌না আনোয়ারকে সুস্থ করতে পারলে সে যা চাইবে, রাজা রাজসভায় সবার সামনে খুশি হয়ে তাকে তাই দিবেন।
এবার চাওয়ার পালা- পূর্ণ রাজসভায় সবার সামনে জোস্‌না গানের সুরে ''কী ধন আমি চাইবো রাজা গো... ও রাজ চাই যে রাজকুমারকে'' কিন্তু রাজার মতে জোস্‌নার চাওয়ার পরিমাণ এতই বেশি যে তাকে পুরস্কারতো দূরের কথা শেষ পর্যন্ত তিরস্কার করে কপালে রক্ত ঝরিয়ে রাজসভা থেকে বের করে দেয়। এবং বেদে বহরের সব ঘরবাড়ি জ্বালিয়ে পুড়িয়ে তাড়িয়ে দেয় রাজ্য থেকে, এদিকে আনোয়ার এই ঘটনা মায়ের কাছে জানতে পেরে জোস্‌নাকে খুঁজতে বেরিয়ে যায়। খুঁজে পেয়ে জোস্‌নাকে বিয়ে করে নিয়ে আসে প্রাসাদে, পিতা বঙ্গরাজের কথা অমান্য করে জোস্‌নাকে বিয়ে করার অপরাধে বঙ্গরাজ- পুত্র আনোয়ারের মৃত্যুদণ্ড দেন ও পুত্রবধু জোস্‌নাকে পাঠান বনবাসে। রানীমা নিজ কৌশলে জল্লাদের হাত থেকে পুত্র আনোয়ার ও পুত্রবধু জোস্‌নাকে বাঁচিয়ে দুজনকে একসাথে বনবাসে পাঠিয়ে দেন। শুরু হয় তাদের বনবাস জীবন। জোস্‌নার চেয়ে খাবার খেতে চায় না আনোয়ার, সে চায় নিজে কোনো কাজ করবে এবং রাজপুত্র হয়ে গেল কাঠুরিয়া।
দুজনের দিন ভালই যাচ্ছিলো, হঠাৎ একদিন নরসুন্দরের বেশে আগমন ঘটলো উজিরপুত্র মোবারকের। সে ঐ এলাকার জমিদার বাড়িতে আশ্রয় নিয়েছে, মোবারক- আনোয়ার ও জোস্‌নাকে চিনতে পেরে মনে মনে ফন্দি আঁটতে থাকে এবং জমিদার বাড়িতে গিয়ে রাতের আঁধারে কিছু অর্থ ও অলংকার চুরি করে জমিদারের একজন প্রহরীকে হত্যা করেন। তারপর চুরি করা জিনিসপত্র আনোয়ার ও জোস্‌নার ঘরের পাশে কাঠের স্তুপের মধ্য রেখে আসে। জমিদারের প্রহরী খুন হওয়ায় জোর তালাশ- কে হত্যা করলো তার প্রহরীকে খুঁজতে পাঠালো সব লোক, মোবারক সরাসরি তাদের জানায় এই জঙ্গলে এক তাগড়া জোয়ান স্ত্রী সহ বসবাস করে। জোস্‌না গেছে ধর্মপিতার (কাজী সাহেবের) কাছে আর এমন সময় জমিদারের প্রহরীরা আনোয়ারকে ধরে নিয়ে যায়, যখন সে জমিদারের প্রশ্নের মুখে তখনই মোবারক রক্ত মাখা খঞ্জর আর চুরি যাওয়া জিনিস পত্র নিয়ে আসে। ফলে বন্দি হয় আনোয়ার, আর জোস্‌না আনোয়ারকে খুঁজে হয়রান এমনসময় মোবারক তার লালসার শিকার বানাতে চায় তাকে, জোস্‌না মোবারকের মুখে জ্বলন্ত আগুনের ফুলকি চেপে ধরে পালিয়ে যায়।
এদিকে বঙ্গরাজ যখন পুত্র শোকে কাতর তখন সেনাপতিপুত্র রাজ্জাকের অক্লান্ত পরিশ্রম আর নিষ্ঠা রাজার মন জয় করলে, রাজা তার রাজ্যের সমস্ত দায়িত্ব তুলে দেন রাজ্জাকের হাতে। রানীমা গোপনে রাজ্জাককে জানায় রাজকুমার আনোয়ার এখনো বেঁচে আছে, খুশি হয় রাজ্জাক। এদিকে রাজ্জাকের হাতে রাজ্যের দায়িত্ব তুলে দেয়ায় লোভী উজির তার কন্যা তারা বানুকে রাজ্জাকের সাথে বন্ধুত্ব করতে বলে। কিন্তু তারা ক্ষোভে দুঃখে আত্মহত্যা করতে গেলে রাজ্জাক তাকে বাঁচায় এবং জানায় রাজকুমার আনোয়ার এখনো বেঁচে আছে। ঘটনাচক্রে প্রেম হয়ে যায় ওদের, রাজ্জাক তারা বানুকে ছেলে সাজিয়ে তারকা নাম দিয়ে রাজকুমারের খোঁজে তার মামা জমিদারের কাছে পাঠায়। জমিদার সাহেব তারাকে ছেলে হিসেবে পেয়ে খুশি হয়, জমিদারের কারাগারে বন্দি থাকা আনোয়ার একবুক কষ্ট নিয়ে গেয়ে উঠে- ''মা... আমি বন্দি কারাগারে আছিগো মা বিপদে বাইরের আলো চোখে পড়ে না''। গান শুনে তারা বেরিয়ে কারাগারের কাছে এসে রাজকুমারকে বন্দি থাকতে দেখে কষ্টে বুক ভেঙে যায় তার। সে মহারাজ জানাতে চাইলে আনোয়ার বাধা দিয়ে বলে আগে আমার জোস্‌নাকে খুঁজে বের করো।
শুরু হয় আনোয়ারের অপরাধের বিচারকার্য বিচারক কাজী সাহেব আনোয়ারকে হত্যার অপরাধে মৃত্যুদণ্ড প্রদান করলে চিৎকার দিয়ে দৌড়ে আসে তার ধর্মমেয়ে (জোস্‌না) অনুনয় বিনয় করে স্বামীকে ছেড়ে দিতে। কাজী সাহেব জোস্‌নাকে বলেন, মা এটা বিচারালয় আর বিচারালয়ের বিচারকার্য কোনো আবেগের কথা গ্রহণযোগ্য না। তারা একপর্যায়ে উত্তেজিত হয়ে রাজকুমার সম্বোধন করলে কাজী সাহেব জানতে চায় কে রাজকুমার, আনোয়ার; বঙ্গরাজের পুত্র শুনে বিশ্বাস করেন না তিনি। এদিকে তারার পাঠানো বার্তায় রাজ্জাকের মাধ্যমে বঙ্গরাজ তার পুত্র আনোয়ার বেঁচে আছে এবং তারই রাজ্যের অধীনে একটি পরগনার জমিদারের কারাগারে হত্যার দায়ে বন্দি জানতে পেরে সঙ্গে সঙ্গে রওনা দেন সেখানকার উদ্দেশ্যে। সেখানে পৌঁছেই পুত্রকে বিচারালয়ে দেখে বুকে জড়িয়ে নেন তিনি, এবং শ্যালক কাজী সাহেবকে নির্দেশ দেন রাজকুমারকে মুক্তি দেওয়ার জন্য। কিন্তু বিচারক জানিয়ে দেন রাজকুমার যে নির্দোষ এটা প্রমাণ করতে না পারলে মুক্তি দেবেন না রাজকুমারকে এবং এটাই তার চূড়ান্ত সিদ্ধান্ত, এমন সময় রাজ্জাক উজিরপুত্র মোবারককে ধরে নিয়ে আসে এবং সে সব দোষ স্বীকার করে নেয়।
বিচারালয়ে হাজীর জোস্‌নার দাদা-দাদী, জোস্‌না কাজী সাহেবকে বাবা বলে ডাকলে তার পালনকারী দাদা-দাদী বলে; বাবা এলো কোথা থেকে আমরা তো তোকে সাপে কাটা অবস্থায় নদীতে একটি কলার ভেলায় ভাসানো অবস্থায় পেয়েছিলাম। শুনে চমকে উঠে কাজী সাহেব জানতে চায় তখনকার কোনো চিহ্ন আছে কি না, ওনারা একটা চিঠি বের করে দেন তার হাতে। কাজী সাহেব চিঠি দেখে চিনতে পারে, জোস্‌না তার কলার ভেলায় ভাসিয়ে দেওয়া মেয়ে। এরপর সবার মিলনে ইতি ঘটে চলচ্চিত্রটির।
সংগীত
বেদের মেয়ে জোস্‌না চলচ্চিত্রের সংগীত পরিচালনা করেন আবু তাহের। এই চলচ্চিত্রে এগারোটি গান রয়েছে। এই এগারোটি গানের মধ্যে দশটি গানের গীত রচনা করছেন ছবির পরিচালক তোজাম্মেল হক বকুল। এই চলচ্চিত্রের গানের অডিও ক্যাসেট মুক্তির পর এক মাসের মধ্য এক লাখ কপি বিক্রি হয়েছিল। ছবির বেদের মেয়ে জোস্‌না আমায় কথা দিয়েছে গানটি বিপুল জনপ্রিয়তা লাভ করে। এছাড়া হাসান মতিউর রহমানের লেখা, মুজিব পরদেশীর কন্ঠে গাওয়া 'আমি বন্দি কারাগারে' গানটি এখনো জনপ্রিয়।
সাউন্ড ট্র্যাক
{| border="3" cellpadding="4" cellspacing="0" style="margin: 1em 1em 1em 0; background: #f9f9f9; border: 1px #aaa solid; border-collapse: collapse; font-size: 95%;" ! ট্র্যাক !! গান !! কণ্ঠশিল্পী !! গীতিকার !! নোট
অভ্যর্থনা
চলচ্চিত্রটি ব্রিটিশ ফিল্ম ইনস্টিটিউটের জরিপে বাংলাদেশের সেরা ১০ চলচ্চিত্রের তালিকায় স্থান নেয়।
পুনঃনির্মাণ
১৪ ফেব্রুয়ারি,২০১৯ তারিখে প্রযোজনা প্রতিষ্ঠান বঙ্গ বিডি, চলচ্চিত্রটির পূনর্নির্মাণের জন্য আনন্দমেলা চলচ্চিত্রের কাছ থেকে স্বত্ব কিনে নেয়।
গোলাপ বাগান
থাম্ব| আরামাকি রোজ পার্ক, গোলাপ [[হিয়োগো প্রশাসনিক অঞ্চল, জাপান]] গোলাপ বাগান বা হল একটি বাগান বা উদ্যান যা প্রায়শই জনসাধারণের জন্য উন্মুক্ত থাকে এবং বিভিন্ন ধরনের বাগানের গোলাপ বা গোলাপের প্রজাতি উপস্থাপন ও বৃদ্ধি করার জন্য ব্যবহৃত হয়। থাম্ব|এমিলিয়া গোলাপগার্ডেনে, আনজৌ, ১৪৬০
গোলাপ বাগানের উৎস
বাম|থাম্ব| ১৯০০ সালে রোজারে ডু ভ্যাল-ডি- মারনে জুলুস গ্রাভারিউক্স
প্রজনন জবরদস্তি
প্রজনন জবরদস্তি (যাকে জোরপূর্বক প্রজনন, প্রজনন নিয়ন্ত্রণ বা প্রজনন অপব্যবহারও বলা হয়) হল এমন আচরণের একটি সংগ্রহ যা প্রজনন স্বাস্থ্য সম্পর্কিত সিদ্ধান্ত গ্রহণে হস্তক্ষেপ করে। এই আচরণগুলি বর্তমান, প্রাক্তন, বা আশাবাদী অন্তরঙ্গ বা রোমান্টিক সঙ্গীর দ্বারা প্রজনন স্বাস্থ্য সম্পর্কিত ক্ষমতা এবং নিয়ন্ত্রণ বজায় রাখার জন্য বোঝানো হয়, তবে এগুলি পিতামাতা বা শ্বশুরবাড়ির দ্বারাও সংঘটিত হতে পারে। জবরদস্তিমূলক আচরণ ব্যক্তিদের প্রজনন অধিকার লঙ্ঘন করে এবং তাদের প্রজনন স্বায়ত্তশাসন হ্রাস/হরণ করে।
প্রজননমূলক বলপ্রয়োগের তিনটি রূপ রয়েছে, যার মধ্যে রয়েছে গর্ভাবস্থার জবরদস্তি, জন্ম নিয়ন্ত্রণ নাশকতা এবং গর্ভাবস্থার ফলাফল নিয়ন্ত্রণ করা।
প্রজননমূলক জবরদস্তি এবং অন্তরঙ্গ অংশীদার সহিংসতা দৃঢ়ভাবে সম্পর্কযুক্ত; যাইহোক, প্রজননমূলক জবরদস্তি এমন সম্পর্কগুলিতে ঘটতে পারে যেখানে শারীরিক এবং যৌন সহিংসতার রিপোর্ট করা হয় না। প্রজননমূলক জবরদস্তি এবং অনাকাঙ্ক্ষিত গর্ভাবস্থা দৃঢ়ভাবে যুক্ত, এবং যারা অন্তরঙ্গ অংশীদার সহিংসতার সম্মুখীন হয়েছেন তাদের মধ্যে এই জোট আরও শক্তিশালী। যদিও গবেষণাটি খণ্ডিত রয়ে গেছে, আপত্তিজনক সম্পর্কের মধ্যে থাকা মহিলারা প্রজননমূলক জবরদস্তি এবং অনিচ্ছাকৃত গর্ভধারণের ঝুঁকিতে থাকে। প্রজনন জবরদস্তি একটি গুরুতর জনস্বাস্থ্য সমস্যা হিসাবে বিবেচিত হয়।
মুক্তিদাতাদের গৃহযুদ্ধ
জুলিয়াস সিজারের হত্যার প্রতিশোধ নেওয়ার জন্য মুক্তিদাতাদের গৃহযুদ্ধ (খ্রিস্টপূর্ব ৪৩-৪২) দ্বিতীয় ট্রায়ামভিরেট শুরু করেছিলেন । যুদ্ধটি মার্ক অ্যান্টনি এবং আউগুস্তুসের বাহিনী দ্বারা ( দ্বিতীয় ট্রায়ামভিরেটের সদস্য) মার্কাস জুনিয়াস ব্রুটাস এবং গাইয়াস ক্যাসিয়াস লংগিনাসের নেতৃত্বে সিজারের ঘাতকদের বাহিনীর (যারা মুক্তিদাতা নামেও পরিচিত) বিরুদ্ধে সংঘটিত হয়েছিল। মুক্তিদাতারা খ্রিস্টপূর্ব ৪২ সালের অক্টোবরে ফিলিপির যুদ্ধে ট্রায়ামভিরদের কাছে পরাজিত হয়ে আত্মহত্যা করেছিলেন।
উপস্থাপন
সিজার হত্যার পরে ব্রুটাস এবং ক্যাসিয়াস (প্রধান ষড়যন্ত্রকারী, মুক্তিদাতা নামেও পরিচিত) ইতালি ছেড়ে চলে গিয়েছিল এবং পূর্বের সমস্ত প্রদেশ (গ্রিস এবং ম্যাসেডোনিয়া থেকে সিরিয়া পর্যন্ত) এবং পূর্বের মিত্র রাজ্যগুলির নিয়ন্ত্রণ গ্রহণ করেছিল। রোমে তিন প্রধান সিজারিয়ান নেতা (অ্যান্টনি, অক্টাভিয়ান এবং মার্কাস অ্যামিলিয়াস লেপিডাস ) পশ্চিমে প্রায় সমস্ত রোমান সেনাবাহিনীকে নিয়ন্ত্রণ করতো এবং সিনেটের বিরোধী দলকে চূর্ণ করে দ্বিতীয় ট্রায়ামভিরেট প্রতিষ্ঠা করেছিলেন। তাদের প্রথম কাজটি ছিল কেবল রোমান বিশ্বের পুরো নিয়ন্ত্রণ পেতেই নয়, সিজারের মৃত্যুর প্রতিশোধ নেওয়ার জন্যও মুক্তিদাতাদের বাহিনীকে ধ্বংস করা।
ট্রায়ামভিয়াররা লেপিডাসকে ইতালিতে রেখে অ্যান্টনি এবং অক্টাভিয়ান তাদের সেরা সেনা (২৮টি সৈন্যবাহিনী) নিয়ে উত্তর গ্রীসে চলে আসে। খ্রিস্টপূর্ব ৪২ সালে, গিয়াস নরবানাস ফ্ল্যাকাস এবং ডেসিডিয়াস স্যাক্সাকে আটটি সৈন্যবাহিনী নয়ে গঠিত অগ্রবাহিনী নিয়ে জুলিয়াস সিজারের হত্যাকারীদের বিরুদ্ধে ম্যাসিডোনিয়াতে পাঠানো হয়েছিল। ফিলিপির আশেপাশে নরবানাস ও স্যাক্সা ক্যাসিয়াস ও ব্রুটাসের সম্মিলিত অগ্রণী সেনাদের সাথে সংঘাত হয়েছিল। যদিও তাদের সংখ্যা অনেক কম ছিল, নরবানাস এবং স্যাক্সা ফিলিপির কাছে একটি অবস্থান দখল করেছিলেন যা প্রজাতন্ত্র দলের লোকদের অগ্রসর হতে বাধা দিয়েছিল। এক ধাক্কায় ব্রুটাস এবং ক্যাসিয়াস নরবানাসকে এই পদ ত্যাগ করার জন্য বাধ্য করেন। তবে নরবানাস ধাক্কাটি যথাসময়ে জানতে পেরে প্রভাবশালী অবস্থানটি পুনরুদ্ধার করতে পেরেছিলেন। যখন ব্রুটাস এবং ক্যাসিয়াস নরবানাস ও স্যাক্সাকে ধূর্ততায় পরাস্ত করতে পেরেছিল, তারা এমফিপোলিসের দিকে পিছু হটেছিল। মার্ক অ্যান্টনি এবং ট্রায়ামভিয়ারের বেশিরভাগ সৈন্য এসে পৌঁছার পরে (মাইনাস অক্টাভিয়ান, যিনি অসুস্থ স্বাস্থ্যের কারণে ডাইররাচিয়ামে বিলম্বিত ছিলেন) তারা এমফিপোলিসকে ভালভাবে রক্ষিত দেখতে পেয়েছিল এবং নরবানাস শহরের কমান্ডে ছিল।
বিরোধী শক্তি
ট্রায়ামভিয়ারর ১৯ টি সৈন্যবাহিনী নিয়ে যুদ্ধের ময়দানে এসেছিলেন। সূত্রে বিশেষভাবে শুধুমাত্র এক সৈন্যবাহিনীর (চতুর্থ সৈন্যবাহিনী) নামে রিপোর্ট করা হয়েছে। কিন্তু অন্যান্য উপস্থিত সৈন্যবাহিনীর মধ্যে ষষ্ঠ, সপ্তম, অষ্টম, দশম, দ্বাদশ, তৃতীয়, ষট্‌বিংশ, সপ্তবিংশ, ষষ্ঠবিংশ, ঊনত্রিংশ এবং ত্রিংশ বাহিনীর প্রবীণরা যুদ্ধের পরে বসতি স্থাপনে অংশ নিয়েছিল। অ্যাপিয়ান রিপোর্ট করেছেন যে ট্রায়ামভিয়ারদের সৈন্যদলগুলি প্রায় পুরোপুরি পদের ছিল। তদুপরি, তাদের একটি বড় মিত্র অশ্বারোহী বাহিনী ছিল (অক্টাভিয়ানের সাথে ১৩,০০০ ঘোড়সওয়ার এবং অ্যান্টনির সাথে ২০,০০০)।
মুক্তিদাতাদের বাহিনীতে সতেরটি সৈন্যবাহিনী ছিল (ব্রুটাসের সাথে আটটি এবং ক্যাসিয়াসের সাথে নয়টি ছিল, এবং আরও দুটি বাহিনী বহরের সাথে ছিল)। মাত্র দুটি বাহিনী পুরোপুরি পদে থাকলেও পূর্বের মিত্র রাজ্যগুলির সৈন্যরা তাদের সেনাবাহিনীকে আরও শক্তিশালী করেছিল। অ্যাপিয়ানের রিপোর্ট অনুযায়ী তাদের সেনাবাহিনীতে প্রায় ৮০,০০০ পদ-সৈন্য ছিল। মিত্র অশ্বারোহী বাহিনীর মধ্যে প্রাচ্যের ফ্যাশনে আরোহণ করা ৫,০০০ তীরন্দাজ সহ মোট ১৭,০০০ ঘোড়সওয়ার ছিল। এই সেনাবাহিনীটি পূর্বে সিজারের পুরানো সৈন্যদলকে অন্তর্ভুক্ত করেছিল (সম্ভবত সপ্তবিংশ, ষট্‌ত্রিংশ, সপ্তত্রিংশ, একত্রিংশ এবং ত্রয়োত্রিংশ সৈন্যবাহিনী); এইভাবে মুক্তিদাতাদের সেনাবাহিনীর বেশিরভাগ অংশ পূর্ব সিজারিয়ান প্রবীণদের নিয়ে গঠিত ছিল। যাইহোক, অন্তত ষট্‌ত্রিংশ সৈন্যবাহিনী ফার্সালাসের যুদ্ধের পরে পুরানো পম্পেইয়ান প্রবীণ সৈন্যরা সিজারের সেনাবাহিনীতে নাম তালিকাভুক্ত করে গঠিত হয়েছিল। সিজারের উত্তরাধিকারীর বিরুদ্ধে যে সৈন্যদের লড়াই করার কথা ছিল তাদের আনুগত্য মুক্তিদানকারীদের কাছে একটি সূক্ষ্ম বিষয় ছিল। ক্যাসিয়াস সৈন্যদের আনুগত্য শক্তিশালী করার জন্য সর্বাত্মক চেষ্টা করেছিলেন দৃঢ় বক্তৃতা দিয়ে ("এটি কাউকে যেন কোনও উদ্বেগ না দেয় যে সে সিজারের সৈন্যদের একজন ছিল। আমরা তখন তার সৈন্য ছিলাম না, আমাদের দেশের সৈন্য ছিলাম) এবং প্রতিটি সৈন্যদলের জন্য ১,৫০০ এবং প্রতিটি সেনা অধিনায়কের জন্য ৭,৫০০০ ডেনারী উপহার দিয়েসৈন্যদের আনুগত্য শক্তিশালী করার জন্য সর্বাত্মক চেষ্টা করেছিলেন।
ফিলিপির প্রথম যুদ্ধ
ডান|থাম্ব|200x200পিক্সেল| ফিলিপির প্রথম যুদ্ধ ফিলিপির যুদ্ধে প্রাচীন ফিলিপির পশ্চিমে সমভূমিতে দুটি লড়াই হয়েছিল। প্রথমটি ঘটেছিল অক্টোবরের প্রথম সপ্তাহে; ব্রুটাস অক্টাভিয়ার মুখোমুখি হয়েছিল, আর অ্যান্টোনির বাহিনী ক্যাসিয়াসের বিরুদ্ধে ছিল। প্রথমে ব্রুটাস অক্টাভিয়ানকে পেছনে ফেলে তার সেনানিবাসের শিবিরে প্রবেশ করেছিল। কিন্তু দক্ষিণে অ্যান্টনি ক্যাসিয়াসকে পরাজিত করেছিলেন এবং ক্যাসিয়াস ব্রুটসের ব্যর্থতার মিথ্যা প্রতিবেদন শুনে আত্মহত্যা করেছিলেন। ব্রুটাস ক্যাসিয়াসের অবশিষ্ট সৈন্যদের সমাবেশ করে এবং উভয় পক্ষই তাদের সেনাবাহিনীকে লুটপাট নিয়ে তাদের শিবিরে ফিরে যাওয়ার নির্দেশ দেয় এবং যুদ্ধটি মূলত একটি ড্র ছিল।